Íslenska kvennalandsliðið í fótbolta mætir Hollandi í kvöld í fyrsta leik liðsins í undankeppni HM 2023. Þorsteinn Halldórsson þjálfari liðsins býst við íslenskum sigri.
Ísland mætir Hollandi klukkan korter fyrir sjö í kvöld á Laugardalsvelli. Þetta er fyrsti leikur Íslands í undankeppni HM 2023. Holland er ríkjandi Evrópumeistari og silfurliðið af HM 2019. Þorsteinn Halldórsson, þjálfari íslenska liðsins, segir hollenska liðið sterkt en það íslenska vera fullt sjálfstrausts.
Kvennalandsliðið hefur aldrei komist á HM en þegar tryggt sér sæti á EM í Englandi næsta sumar. Þorsteinn segir mikið hungur í íslenska liðinu að komast á HM.
Gunnhildur Yrsa Jónsdóttir er fyrirliði íslenska liðsins í fjarveru Söru Bjarkar Gunnarsdóttur. Gunnhildur segir aldursblöndunina í liðinu góða, og þær sem yngri eru hafi mikið fram að færa.
Leikur Íslands og Hollands hefst klukkan korter fyrir sjö og verður sýndur beint á RÚV, en upphitun hefst í HM stofunni kl. tíu mínútur yfir sex.
Fylkir er fallinn úr efstu deild karla í fótbolta. Það varð ljóst í gærkvöld þegar HK lyfti sér úr fallsæti með 1-0 sigri á Stjörnunni. Það skýrist svo um næstu helgi hvaða lið fellur með Fylki - en ÍA, HK og Keflavík eru öll í fallhættu fyrir lokaumferðina.
Íslenska kvennalandsliðið í fótbolta hefur keppni í undankeppni HM í kvöld. Ísland mætir Evrópumeisturum Hollands á Laugardalsvelli.